धीरे धीरे मामले की सच्चाई सामने आ रही है. बाहा मूसा के केस से यह साबित भी हो रहा है. 26 साल के मूसा इराकी शहर बसरा के एक होटल में रिशेप्सनिस्ट थे. सितंबर 2003 में मूसा को हिरासत में लिया गया, जहां उनकी मौत हो गई. ब्रिटेन सरकार ने जांच रिपोर्ट में यह स्वीकार किया कि मूसा को कुल 36 घंटे हिरासत में रखा गया, इस दौरान 24 घंटे तक उनके मुंह को ढंका रखा गया और खूब पीटा गया. उनके बदन पर चोट के कम से कम 93 निशान थे. उनकी पसलियां फ्रैक्चर हुई और नाक टूट गई. रिपोर्ट के मुताबिक मूसा को खाना और पानी भी नहीं दिया गया, उन्हें डर, तनाव और अथाह दम घोंटने वाले हालात में रखा गया. जांच रिपोर्ट के अंत में कहा गया कि मूसा को लात मारकर मौत के मुंह में भेजा गया.